|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për trajtimin me pagesë kalimtare për vjetërsi shërbimi të punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesat në Ministrinë e Brendshme” |
| **MINISTRIA UDHËHEQËSE**  | Ministria e Brendshme |
| **FAZA E POLITIKËS/VLERËSIMIT TË NDIKIMIT** | Konsultim |
| **BURIMI I PROPOZIMIT TË POLITIKËS** | I brendshëm  |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** |  Vendim nr. 702, datë 26.8.2015 “Për miratimin e strategjisë së rendit publik 2015-2020 dhe të planit të veprimit 2015-2017” |
| **DATA E KONSULTIMIT PUBLIK** | 07.08.2019 |
| **DATA E VLERËSIMIT TË NDIKIMIT**  | 28 .07. 2019 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, datë 06.08.2019 |
| **NUMRI I VLERËSIMIT TË NDIKIMIT** | 2019 – MB – 4 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Renata BALLIURenata.Balliu@mb.gov.al Tel: 0694118450Astrit OSMANIAstrit.Osmani@garda.gov.alTel: 0694135729 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Problemi i konstatuar lidhet veçanërisht me moshën mesatare relativisht të lartë ndër punonjësit e Policisë së Shtetit, Gardës së Republikës dhe SHÇBA-së, si dhe me trajtimin financiar jo në nivelet e duhura të punonjësve të këtyre strukturave që ndërpresin marrëdhëniet e punës, pas një karriere të gjatë.Aktualisht, trajtimi financiar i punonjësve të Policisë së Shtetit, pas ndërprerjes së marrëdhënies së punës, rregullohet sipas ligjit për pensionet suplementare të ushtarakëve (*ligjit nr.10142, datë 15.5.2009 "Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit dhe punonjësve të Shërbimit të Kontrollit të Brendshëm në Republikën e Shqipërisë", ndryshuar* *me aktin normativ nr.5/2010).*Ky ligj, por në veçanti akti normativ që e ka ndryshuar, ka ulur ndjeshëm nivelin e përfitimit të punonjësve të policisë, në raport me përfitimet suplementare që ato kishin deri në vitin 2009, sipas ligjit nr. 8661, datë 18.09.2000 “Për sigurimin suplementar të punonjësve të Policisë së Shtetit”.Mosha mesatare e punonjësve të këtyre strukturave, në veçanti e Policisë së Shtetit është 45.6 vjeç, ndërkohë që janë po këta punonjës policie që përballen çdo ditë me rrezikshmëri dhe vështirësi të detyrave të tyre funksionale. Ndërhyrja e parashikuar nëpërmjet politikës që propozohet, mundëson uljen e moshës mesatare ndër radhët e punonjësve të Policisë së Shtetit, Gardës së Republikës dhe SHÇBA-së, si dhe trajtimin financiar dinjitoz të tyre, pas ndërprerjes së marrëdhënieve të punës.  |
| **OBJEKTIVAT***Cilat janë objektivat dhe efektet e synuara të propozimit?* * Ulja e moshës mesatare të punonjësve nga 45.6 vjeç që është aktualisht, në 44.1 vjeç brenda një periudhe 3 vjeçare, pra një ulje me 1.5 vite;
* Rritja e cilësisë së punës dhe të performancës së punonjësve në detyrë;
* Përforcimi i luftës kundër krimit në përgjithësi dhe atij të organizuar, në veçanti;
* Realizimi me efiçencë të plotë i misionit të PSH, Gardës së Republikës dhe SHÇBA-së;
* Trajtimi financiar dinjtoz dhe proporcional me vështirësitë dhe rrezikshmërinë e shërbimit të kryer nga punonjësit që dëshirojnë të ndërpresin marrëdhëniet e punës.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Për arritjen e objektivave të politikës janë shqyrtuar opsionet e mëposhtme:Opsioni 0 (*status quo)*: - nuk do të ndërhyjmë me ndryshim apo politikë të re;Opsioni 1: Ndryshimi i ligjit nr. 10142 datë 15.5.2009 *"Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit dhe punonjësve të Shërbimit të Kontrollit të Brendshëm në Republikën e Shqipërisë"*, i ndryshuar;Opsioni 2: Hartimi i një ligji të ri, i cili do të rregullonte trajtimin financiar të punonjësve të PSH, GR dhe SHÇBA-së, pas ndërprerjes së marrëdhënieve të punës.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.***Ndikimet ekonomike** të opsionit të preferuar (opsioni 2), pra rregullimi i veçantë i trajtimit financiar të punonjësve që ndërpresin marrëdhëniet e punës, nga pikëpamja financiare shoqërohet me **efekte financiare të drejtpërdrejta** mbi buxhetin e shtetit, ku vetëm për vitin 2020 për 613 punonjës, kjo kosto arrin në vlerën 215,506,116 lekë. **Ndikime sociale** të drejtpërdrejta:Nga analizat dhe vlerësimet që janë kryer, punonjësit e policisë së shtetit janë shprehur optimist dhe sikurse rezulton në kërkesat e tyre, e pranojnë këtë lloj trajtimi financiar pas ndërprerjes së marrëdhënieve të punës. Ky është një ndikim social pozitiv tek këta punonjës dhe familjet e tyre. Ky ndikim do të reflektohet te punonjësit të cilët kanë kryer shërbimin për një kohë relativisht të gjatë, mbi 30 vite vjetërsi shërbimi dhe që nëpërmjet garantimit të një lloj trajtimi financiar të veçantë dhe dinjitoz do të mund të përmbushin nevojat e tyre familjare e personale.**Ndikime sociale** të tjera:* Ulja e moshës mesatare ndër radhët e punonjësve të këtyre strukturave, në veçanti e Policisë së Shtetit, do të ndikojnë në rritjen e parametrave të rendit dhe sigurisë publike, në përforcimin e luftës kundër krimit në përgjithësi. Gjithashtu, mund të konsiderohet ndikim social indirekt, rritja e cilësisë dhe performancës në punë nga ana e punonjësve të strukturave që operojnë ne fushën e sigurisë.
* Ndër radhët e punonjësve të këtyre strukturave janë verifikuar edhe vetëvrasje nga ana e tyre gjatë kryerjes së shërbimit. Sigurimi i këtij lloj trajtimi financiar, në mënyrë jo të drejtpërdrejtë do të ndikonte ndër të tjera edhe në parandalimin e këtyre veprimeve, si dhe në kryerjen me eficencë të misionit të tyre.
 |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është rregullimi me një ligj të veçantë i trajtimit financiar të punonjësve të Policisë së Shtetit, Gardës së Republikës dhe SHÇBA-së. Nëpërmjet këtij projektligji synohet, që t’i jepet mundësi punonjësve të këtyre strukturave me një karrierë të gjatë shërbimi, që të përfitojnë pagesë kalimtare për vjetërsi në rast se dëshirojnë që të ndërpresin marrëdhënien e punës përpara plotësimit të moshës për pension të plotë pleqërie. Nga ana tjetër, opsioni i preferuar, pra zbatimi i një ligji të ri, do të sjellë uljen e moshës mesatare të punonjësve të Policisë së Shtetit, duke siguruar kështu, një polici më aktive dhe efiçente në luftën kundër krimit në përgjithësi e atij të organizuar në veçanti, si dhe rritjen e parametrave të rendit e sigurisë publike.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 2020** | **Viti 2021** | **Viti 2022** |
| **215,506,116** | **19,687,345** | **51,679,281** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?).*Projektligji aktualisht është në procedurë konsultimi publik, pasi është publikuar në Regjistrin Elektronik të Njoftimeve dhe Konsultimeve Publike dhe në Programin e Transparencës për Ministrinë e Brendshme. Gjithashtu është konsultuar me misione policore si PAMECA dhe ICITAP. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi i kësaj politike rregulluese do të realizohet nga Drejtori i Përgjithshëm i PSH, Drejtorii Përgjithshëm i SHÇBA dhe Komandanti i Gardës, të cilët trajtojnë kërkesat e punonjësve që do të miratohen nga një Komision i Posaçëm. Miratimi i aktit nënligjor i cili do të përcaktojë përbërjen dhe kriteret e vlerësimit nga ana e Komisionit, do të ndikojë gjithashtu në zbatimin e ligjit. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Aktualisht, trajtimi financiar i punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesat pas ndërprerjes së marrëdhënies së punës, rregullohet sipas ligjit për pensionet suplementare të ushtarakëve (*ligjit nr.10142, datë 15.5.2009 "Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit dhe punonjësve të Shërbimit të Kontrollit të Brendshëm në Republikën e Shqipërisë", ndryshuar* *me aktin normativ nr.5/2010).*

Ky ligj, por në veçanti akti normativ që e ka ndryshuar, ka ulur ndjeshëm nivelin e përfitimit të punonjësve të policisë, në raport me përfitimet suplementare që ato kishin deri në vitin 2009, sipas ligjit nr. 8661, datë 18.09.2000 “Për sigurimin suplementar të punonjësve të Policisë së Shtetit”.

Nevoja e trajtimit financiar dinjitoz të punonjësit të policisë siç përcaktohet në këtë projektligj, pas ndërprerjes së marrëdhënies së punës, buron edhe nga dispozitat e ligjit nr. 108/2014 “Për Policinë e Shtetit”, të ndryshuar, konkretisht neni 73 dhe 74 ku citohet Punonjësi i policisë, që ndërpret marrëdhëniet e punës me Policinë e Shtetit, përfiton:

a) pagesë kalimtare;

b) pension të parakohshëm suplementar;

c) pension shërbimi;

ç) pension suplementar pleqërie

Gjithashtu, nevoja e një trajtimi financiar dinjitoz diktohet edhe në nenin 46, pika 3, ku përcaktohet se punonjësit, të cilit i shkurtohet funksioni organik në kuadër të pakësimit të limitit të përgjithshëm organik të policisë dhe nuk ka vend të lirë për gradën që mban, i ofrohet një funksion i një niveli më të ulët, duke ruajtur gradën për një periudhë deri në një vit. Pas kalimit të këtij afati, në pamundësi sistemimi për gradën që ka, punonjësi lirohet nga policia dhe duhet të trajtohet sipas kritereve të përcaktuar në këtë projektligj.

Aktualisht, mosha mesatare e punonjësve është 45.6 vjeç.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Rrezikshmëria, vështirësia dhe natyra operacionale që paraqet kryerja e shërbimit në strukturat e PSH, Gardës së Republikës dhe SHÇBA-së kërkon rinovimin e këtyre strukturave më qëllim goditjen me efikasitet të luftës kudër krimit dhe garantimin e misionit të ruajtjes së rendit dhe sigurisë publike.

Rinovimi i këtyre institucioneve duhet të bëhet njëkohësisht me garantimin e përfitimit për punonjësit që ndërpresin marrëdhëniet e punës përpara arritjes së moshës për pension të plotë pleqërie, të një trajtimi financiar dinjitoz për përmbushjen e nevojave të tyre.

Ligji aktual që parashikon trajtimin financiar të punonjësve të PSH, GR dhe SHÇBA-së, është ligji nr. 10142, datë 15.5.2009 "Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit dhe punonjësve të Shërbimit të Kontrollit të Brendshëm në Republikën e Shqipërisë", i ndryshuar, i cili parashikon trajtimin me pagesë kalimtare sipas viteve të vjetërsisë së shërbimit, por maksimalisht deri në 24 muaj. Pra ky ligj, nuk garanton një trajtim financiar dinjitoz deri në arritjen e moshës së plotë për pension pleqërie, për ata punonjës që vendosin të ndërpresin marrëdhëniet e punës pasi kanë kryer të paktën 30 vite shërbim dhe paraqesin një moshë relativisht të lartë, që nuk do i mundësonte përmbushjen me efiçencë të detyrave të tyre.

Grupet e prekura nga kjo problematikë janë punonjësit me një karrierë të gjatë në strukturat operuese (PSH, GR dhe SHÇBA) dhe moshë të lartë, konkretisht, që kanë mbushur moshën 55 vjeç dhe kanë të paktën 30 vite vjetërsi shërbimi në strukturat shtetërore që operojnë me gradë.

Duke qenë se, kategoria e subjekteve që do të trajtohen nëpërmjet kësaj politike (në veçanti kriteret që ata duhet të përmbushin) dhe lloji (në terma të vlerës) i trajtimit financiar propozohet të jetë i ndryshëm nga ai i përcaktuar në ligjin nr. 10142, ndërhyrja e politikës është e nevojshme për të propozuar kriteret, subjektet përfitues dhe llojin e trajtimit financiar.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndërhyrja nëpërmjet propozimit të politike të re, është e nevojshme për t’i garantuar përfitime financiare punonjësve që vendosin të ndërpresin marrëdhëniet e punës pasi kanë mbushur moshën 55 vjeç dhe kanë kryer të paktën 30 vite vjetërsi shërbimi, me qëllim rritjen e kapaciteteve të Policisë së Shtetit, Gardës dhe SHÇBA-së. Kjo ndërhyrje është e nevojshme pasi duhen përcaktuar kriteret për përfitimin financiar, llojin e përfitimit, kategorinë e subjekteve përfituese, si dhe procedura që duhet të ndiqet për garantimin e këtij lloji përfitimi.

Qeveria nëpërmjet kësaj ndërhyrjeje shpreson të uli moshën mesatare të punonjësve, të përforcojë luftën kudër krimit, si dhe të përmbushi nevojat e punonjësve që pas një karriere të gjatë vendosin të ndërpresin marrëdhëniet e punës. Shkalla e ndërhyrjes që synohet është e lartë, pasi kërkohen garanci për punonjësit dhe nga ana tjetër do të ketë impakt në buxhetin e shtetit.

Në arritjen e përcaktimit të opsioneve dhe përzgjedhjen e opsionit të preferuar, është bërë një analizë dhe vlerësim për përcaktimin e moshës mesatare aktuale në radhët e këtyre punonjësve. Nisur nga rrezikshmëria dhe natyra e shërbimit, është përcaktuar objektivi i arritjes së një moshe mesatare më të ulët. Në këtë kontekst, u përcaktuan kriteret për përfitimin (mosha 55 vjeç dhe të paktën 30 vite vjetërsi shërbimi). Nga analiza që u bë në lidhje kostot financiare mbi buxhetin e shtetit, u vlerësua që ky lloj përfitimi të mos propozohet në formën e një pensioni të parakohshëm, pasi në këtë rast kostot duhet të mbulohen nga Instituti i Sigurimeve Shoqërore, por të propozohet në formën e pagesës kalimtare dhe kostoja të përballohet nga buxheti i Ministrisë së Brendshme.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*
* Ulja e moshës mesatare të punonjësve nga 45.6 vjeç që është aktualisht, në 44.1 vjeç brenda një periudhe 3 vjeçare, pra një ulje me 1.5 vite;
* Rritja e cilësisë së punës dhe të performancës së punonjësve në detyrë;
* Përforcimi i luftës kundër krimit në përgjithësi dhe atij të organizuar, në veçanti;
* Realizimi me efiçencë të plotë i misionit të PSH, Gardës së Republikës dhe SHÇBA-së;
* Trajtimi financiar dinjitoz dhe proporcional me natyrën e shërbimit të kryer.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Gjatë analizës që është kryer nga Ministria e Brendshme janë marrë në shqyrtim opsionet e mëposhtme:

Opsioni 0 – status quo-së:

Trajtimi me pagesë kalimtare pas ndërprerjes së marrëdhënieve të punës, për punonjësit e Policisë së Shtetit, Gardës së Republikës dhe SHÇBA-së është i rregulluar në ligjin nr. 10142/2009, i cili parashikon trajtimin me pagesë kalimtare të punonjësve që ndërpresin marrëdhëniet e punës. Ky përfitim jepet kur përfituesi ka jo më pak se 3 muaj shërbim dhe për një periudhë që zgjat për aq muaj sa përfituesi ka vjetërsi shërbimi, por jo më shumë se 24 muaj.

Opsioni 1 – Ndryshimi i ligjit nr. 10142 datë 15.5.2009 *"Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit dhe punonjësve të Shërbimit të Kontrollit të Brendshëm në Republikën e Shqipërisë"*, i ndryshuar.

Ky opsion parashikon përfitime në terma “pensioni”, ku përfitojnë, shume strukura si Forcat e Armatosura, SHISH, Policinë e Burgjeve dhe për institucione të tjera që operojnë në fushën e sigurisë etj.

Opsioni 2 – Hartimi i një ligji të ri, i cili do të rregullojë trajtimin financiar të punonjësve të PSH, GR dhe SHÇBA-së, pas ndërprerjes së marrëdhënieve të punës. Ky opsion është identifikuar në bazë të analizës që i është bërë ligjit nr. 10142/2009, nevojës për trajtim financiar të ndryshëm nga ai i parashikuar në këtë ligj dhe vetëm për një kategori të caktuar subjektesh.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Opsioni i preferuar është hartimi i një ligji të ri i cili do të përcaktojë trajtimin financiar të punonjësve të Policisë së Shtetit, Gardës së Republikës dhe SHÇBA-së i cili do të ketë ndikim të drejtpërdrejtë tek:

* Punonjësit e Policisë së Shtetit;
* Punonjësit e Gardës së Republikës së Shqipërisë;
* Punonjësit e Shërbimit për Çështjet e Brendshme dhe Ankesat.

Nga kategoritë e mësipërme preken punonjësit që kanë mbushur moshën 55 vjeç dhe kanë kryer 30 vite shërbim në strukturat shtetërore që operojnë me grada. Këta punonjës nëse shprehin vullnetin për të ndërprerë marrëdhëniet e punës do të përfitojnë trajtim financiar në masën e 50 % të pagës mujore neto deri në mbushjen e moshës për pension të plotë pleqërie. Kështu, një punonjës me gradën “Inspektor” do të përfitojë 26,200 lekë në muaj. Nëse bëhet mesatarja e të gjitha gradave, vlera e këtij përfitimi do të ishte 29,297 lekë në muaj.

Krahasuar me trajtimin me pagë që do t’i bëhej punonjësit nëse do të vazhdonte marrëdhëniet e punës, përfitimi ekonomik sipas këtij ligji është më i ulët, por nga ana tjetër **përfitimi social** (psikologjik) është shumë pozitiv, pasi karriera e gjatë në shërbime kaq të veçanta, ndikon në mënyrë të drejtëpërdrejtë në shëndetin e tyre fizik dhe mendor.

Opsioni i preferuar shoqërohet me **kosto financiare në buxhetin e shtetit** në vlerën 215,506,116 lekë për vitin 2020. Kjo vlerë është përllogaritur për 613 punonjës të cilët plotësojnë kriteret për përfitimin e pagesës kalimtare. Ndërsa, për vitet në vijim kjo vlerë referuar numrit të punonjësve përfitues, do të vijë në ulje.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar, është miratimi i një ligji të ri, i cili do të rregullojë në mënyrë të veçantë trajtimin financiar me pagesë kalimtare të punonjësve të PSH, GR dhe SHÇBA-së. Ky opsion është përzgjedhur si më i preferuari bazuar në analizën e ligjit që aktualisht zbatohet për këta punonjës, në vlerësimin që është bërë në lidhje me moshën mesatare të punonjësve dhe kriteret që duhet të përmbushim me qëllim arritjen e objektivit të uljes së kësaj moshe.

Përcaktimi i subjekteve përfitues, si dhe i kritereve që duhet të plotësojnë subjektet kërkon domosdoshmërisht miratimin e një ligji të ri. Gjithashtu, duke qenë se në bazë të vlerësimit që është bërë, u konkludua që punonjësit mund të përfitojnë pagesën kalimtare sipas këtij projektligji, vetëm pasi kanë mbushur moshën 55 vjeç dhe kanë kryer 30 vite vjetërsi shërbimi, nuk mund të ndërhyhet në ligjin nr. 10142/2009, pasi do të vazhdojë të zbatohet për punonjësit që ndërpresin marrëdhëniet e punës, por nuk plotësojnë kriteret e mësipërme.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Brendshme është njësia përgjegjëse për zbatimin e kësaj politike, nëpërmjet DPPSH, GR dhe SHÇBA. Miratimi i vendimit të Këshillit të Ministrave për përbërjen dhe kriteret vlerësuese të Komisionit të Posaçëm, do të ndikojë në zbatueshmërinë e kësaj politike.

Ngritja dhe funksionimi i Komisionit të Posaçëm që do të trajtojë kërkesën e punonjësve për ndërprerjen e marrëdhënieve të punës dhe do të marrë vendim mbi këtë kërkesë do të ndikojë në arritjen e qëllimit dhe të objektivave të politikës.

Si masë tjetër që do të ndërmerret në kuadër të zbatimit të kësaj politike, është planifikimi i kuotave dhe rekrutimi i punonjësve të rinj, njëkohësisht me periudhën që paraqiten kërkesat e punonjësve për ndërprerjen e marrëdhënieve të punës.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Trajtimi i kërkesave nga Komisioni i Posaçëm sipas përcaktimeve të aktit nënligjor që do të miratohet në zbatim të projektligjit është një masë monitoruese dhe e vlerësimit.

Indikatorët matës janë:

* Ulja e moshës mesatare të punonjësve të PSH, GR dhe SHÇBA nga 45,6 në, 44,1 vjeç;
* Numri i kërkesave të paraqitura nga punonjësit;
* Koha brenda së cilës janë trajtuar kërkesat e punonjësve;
* Rritja e eficencës dhe performancës së strukturave;
* Ulja e kriminalitetit në përgjithësi;
* Rritja e parametrave të rendit dhe sigurisë publike;
* Ulja e numrit të punonjësve që janë vetëvrarë apo kanë pësuar trauma të rënda psikike/psikologjike për shkak të kryerjes së detyrave të vështira dhe specifike.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Tabela VAN per Opsionin 2:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  | 1 | 0.95283468 | 0.90789393 | 0.86507283 | 0.82427139 | 0.78539437 | 0.74835100 | 0.71305479 | 0.64942333 | 0.64737812 |
| Kosto për buxhetin – një herë | 0 | 215.506.116 | 19.687.345 | 51.679.281 | 87.538.373 | 89.999.292 | 85.077.455 | 66.796.349 | 66.093.230 | 51.679.281 |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një here |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  | 0 | 215.506.116 | 19.687.345 | 51.679.281 | 87.538.373 | 89.999.292 | 85.077.455 | 66.796.349 | 66.093.230 | 51.679.281 |
| **Kosto e zbritur në total** = Kosto në total x faktorin zbritës | 0 | 205.341.702 | 17.874.021 | 44.706.342 | 72.155.377 | 70.684.937 | 63.667.799 | 47.629.457 | 44.905.282 | 33.456.035 |
| Përfitimi për buxhetin – në vazhdim | 0 | 0 | 0 | 0 | 0 | 0 | 0 | 0 | 0 | 0 |
| Përfitimi për biznesin – një here |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** | 0 | 0 | 0 | 0 | 0 | 0 | 0 | 0 | 0 | 0 |
| **Përfitimi i zbritur në total** = Përfitimi në total x faktorin zbritës | 0 | 0 | 0 | 0 | 0 | 0 | 0 | 0 | 0 | 0 |
| **Vlera aktuale e kostos në total**  | **600.420.951** |
| **Vlera aktuale e përfitimit në total** | 0 |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | -600.420.951 |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | 0 | 0 | 0 |
| Opsioni 2 | 600 | 0 | 600 |